### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. december 2021 har vedtaget Magistratens foranstående indstilling af 6. december 2021.

Magistratsafdelingen for Teknik og Miljø udarbejder notat.

Offentlig fremlæggelse af forslag til Temaplan Oversvømmelse fra hav og erosion. Tillæg nr. 119 til Kommuneplan 2017.

### Resumé

[adresse] om Oversvømmelse fra hav og erosion er en af temaplanerne, der indgår i Kommuneplan 2021. Udgangspunktet for denne temaplan er, at det skal fremgå af Kommuneplanen, hvilke områder, der kan blive udsat for oversvømmelse forårsaget af regn, vandløb, søer, havet samt erosion af kysterne.

En ændring af planloven med virkning fra den 1. februar 2018 stiller nye krav til planlægning for forebyggelse af oversvømmelse og erosion. Det skal fremgå, hvilket scenarie, der anvendes til forebyggelse og hvilke tiltag, der skal sikre mod oversvømmelse fra hav, om afværgeforanstaltninger er nødvendige og i givet fald hvilke, der er relevante.

Målet er at sikre en robust og bæredygtig by, hvor der både sikres plads til vandet og skader fra stormflod inddæmmes samt hvor skader fra erosion hindres.

Indkaldelse af idéer og forslag til temaplanen forløb fra 12. juli til 20. august 2021. Der indkom et enkelt høringsbidrag.

Med temaplanen indsættes der et nyt afsnit i hovedstrukturen, der omhandler oversvømmelse fra hav og erosion, med tilknyttede retningslinjer og der justeres på de konkrete rammer for de omhandlede rammeområder.

Temaplan Oversvømmelse fra hav og erosion beskriver, at for de generelle havvandsstigninger sker udviklingen langsomt og over århundreder. Hvis den globale opvarmning fortsætter, vil det formentlig på et tidspunkt være nødvendigt at udfase bebyggelse på de laveste arealer langs kysten eller se ind i nogle helt andre muligheder. Men på kortere sigt, dvs. indeværende århundrede, er stormflodshændelserne den største trussel.

[adresse] Et grønnere [adresse] med mere blåt vedtaget af byrådet 15. september 2021 varetager planlægningsgrundlaget i forhold til oversvømmelse fra skybrud samt fra vandløb og søer. [adresse] om oversvømmelse fra hav og erosion varetager således alene hensynet i forhold til oversvømmelse fra hav.

### Indstilling

At 1) forslag til Temaplan Oversvømmelse fra hav og erosion godkendes til offentlig fremlæggelse i otte uger.

At 2) det indkomne bidrag fra indkaldelse af idéer og forslag til temaplanlægningen besvares, som det fremgår af indstillingens bilag 2.

### Sagens forløb

02-12-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 06-12-2021 Magistraten
Fremsendes til [adresse] med bemærkning, at Magistraten i mødet den 6. december 2021 anbefaler, at byrådet tiltræder Magistratsafdelingen for Teknik og Miljøs indstilling af 22. november 2021.
 15-12-2021 [adresse]

Tilbagesendes Magistratsafdelingen for Teknik og Miljø med bemærkning, at byrådet i sit møde den 15. december 2021 har vedtaget Magistratens foranstående indstilling af 6. december 2021.

Magistratsafdelingen for Teknik og Miljø udarbejder notat.